OAV: Prins o‘limidan bir necha kun avval giyohvandlik vositalarini ortiqcha dozada qabul qilganlik uchun davolangan

Ko‘proq Prins nomi bilan mashhur musiqachi Rojers Nelson o‘limidan olti kun avval giyohvandlik vositalarini ortiqcha dozada qabul qilganlik uchun davolangan. Bu haqda, TMZ nashri ma’umotiga tayanib, “Gazeta.ru” xabar beradi.

Nashrning ma’lum qilishicha, 15-aprel kuni Prinsning samolyoti Illinoys shtatidagi Molin shahrida shoshilinch qo‘nishga majbur bo‘lgan. Bir muddat shifoxonada yotib chiqqan qo‘shiqchi ertasi kuniyoq konsertda chiqish qilgan. O‘shanda uning vakili artist grippga qarshi davolanayotganligini ma’lum qilgan. Biroq TMZ nashri manbalarining ta’kidlashicha, uning shifoxonaga yotqizilishining asl sababi giyohvandlik vositalarini ortiqcha dozada qabul qilish bo‘lgan.
Minnesota shtati hukumati qo‘shiqchi o‘limining asl sababini aniqlash uchun Molindan kasalxona qaydlarini olishga harakat qilayotganligi ta’kidlanmoqda.
Eslatib o‘tamiz, avvalroq Rojers Nelson 57 yoshida olamdan o‘tganligi haqida ma’lum qilingan edi.